البوفيه هو تقريبًا قهوة بلدي كلاسيكة، بس صغيرة بشكل مبالغ فيه، يادوب بس النصبة وجنبها كرسي أو كرسيين، يعني الواحد يقدر يسميها "قهوة الزبون الواحد"، البوفيه زبونه المؤثر بيكون جيرانه من محلات وغفر وبوابين عمارات.. إلخ، واللي يقعد عنده في الغالب بيكون زبون من اللي بيتعامل معاهم بس بيتونس شوية مع صاحب البوفيه، وعشان هنا الرحرحة واردة، بس مافيش تكليف، فالكرسي بيكون الخشب المتعارف عليه من أيام بتوع الفراشة.. وفيه اللي بيعمل مصطبة صغيرة أو دكة في كل حيطة وبكده يبقى خلص من التفكير في موضوع الكراسي تمامًا.